ദാവൂദ് ഇബ്രാഹിമിന്റെ കാമുകി മന്ദാകിനി രണ്ടാം തിരിച്ചുവരവിനൊരുങ്ങുന്നു! ബോളിവുഡും അധോലോകവും തമ്മിലുള്ള ബന്ധത്തിന് പറയാന് കഥകളേറെയാണ്. അതായത് അധോലോകത്തിന്റെ ഇടപെടലുകള് എക്കാലവും ഉണ്ടായിട്ടുള്ള ഒരു ഇന്ഡസ്ട്രിയാണ് ബോളിവുഡ്. ഇത്തരത്തില് ഉടലെടുത്ത ഒരു ബന്ധമാണ് ദാവൂദും മന്ദാകിനിയും ആയി ഉണ്ടായിരുന്നത്. പാകിസ്ഥാനില് അഭയം പ്രാപിച്ച കുപ്രസിദ്ധ അധോലോക രാജാവ് ദാവൂദ് ഇബ്രാഹിമിന്റെ കാമുകിയെന്ന പേരില് തൊണ്ണൂറുകളില് അറിയപ്പെട്ട താരമാണ് മന്ദാകിനി. താരം വീണ്ടും ബോളിവുഡില് അവസരങ്ങള് തേടാനായി തീരുമാനിച്ചിരിക്കുകയാണ്. ഒരു ചിത്രത്തിലെ ഒരൊറ്റ ഗാനം കൊണ്ട് രാജ്യത്താകമാനം വിവാദങ്ങള് സൃഷ്ടിക്കുകയും, യുവാക്കളെ ത്രസിപ്പിക്കുയും ചെയ്തൊരു നടിയാണ് മന്ദാകിനി. ജിതേന്ദ്രയുടെ ജീവന് സഅദി എന്ന ചിത്രത്തിലൂടെ ബൊളിവറുദ്ദില് രംഗ പ്രവേശനം ചെയ്ത നടിയെ മാധ്യമങ്ങളുടെ തലക്കെട്ടുകളില് എത്തിച്ചത് രണ്ടാമത്തെ ചിത്രമായ രാം തേരി ഗംഗാ മൈലിയാണ്. ചിത്രത്തിലെ ഒരു ഗാനരംഗത്തില് ട്രാന്സ്പരന്റ് ആയ വെളുത്ത വസ്ത്രത്തില് പ്രത്യക്ഷപ്പെട്ട മന്ദാകിനി വിവാദങ്ങള്ക്ക് തിരി കൊളുത്തി. പിന്നീട് തെലുഗു ഇന്ഡസ്ട്രിയില് നിന്നും അവസരങ്ങള് ലഭിച്ച മന്ദാകിനിക്ക് വലിയ സംവിധായകരുടെ കൂടെ പ്രവര്ത്തിക്കാന് അവസരങ്ങള് ലഭിക്കുകയും ചെയ്തു. 1986 ല് സഞ്ജയ് ദത്തിനൊപ്പം അഭിനയിച്ച ജീവ എന്ന ചിത്രം ഹിറ്റ് ആയതോടെ പ്രമുഖ നായകന്മാരുടെ കൂടെയും മന്ദാകിനി സാന്നിധ്യമായി. മിഥുന് ചക്രവര്ത്തി, ധര്മേന്ദ്ര, ശത്രുഘ്നന് സിന്ഹ, നസറുദ്ദിന് ഷാ , അനില് കപൂര് എന്നിങ്ങനെ പ്രമുഖ നായകന്മാരോടെല്ലാം കൂടെ അവര് അഭിനയിച്ചു. ഇന്ഡസ്ട്രിയില് ചുവടു വെച്ച ശേഷമുള്ള അഞ്ചു വര്ഷങ്ങള്ക്കകം ഏകദേശം നാല്പതോളം ചിത്രങ്ങളിലാണ് മന്ദാകിനിക്ക് അവസരം ലഭിച്ചത്. 1990 ആയപ്പോഴേയ്ക്കും മന്ദാകിനി സിനിമകള്ക്ക് ഡേറ്റ് നല്കുന്നത് നിര്ത്താനും ആരംഭിച്ചു. എന്താണ് കാരണം എന്ന അന്വേഷണങ്ങള് അവസാനിച്ചത് കുപ്രസിദ്ധ അധോലോക നേതാവ് ദാവൂദ് ഇബ്രാഹിമില് ആയിരുന്നു. ദാവൂദിനൊപ്പമുള്ള മന്ദാകിനിയുടെ ചിത്രങ്ങള് മാധ്യമങ്ങളില് വൈറലായി മാറിയിരുന്നു അപ്പോഴേക്കും. അഭ്യൂഹങ്ങള്ക്കെല്ലാം അന്ത്യം കുറിച്ചു കൊണ്ട് അതേ വര്ഷം തന്നെ ബുദ്ധസന്യാസി ആയിരുന്ന ഡോ. കാഗ്യുര് റിമ്ബോച്ചെയെ മന്ദാകിനി ജീവിതപങ്കാളിയാക്കി. ദലൈ ലാമയുടെ അണികളില് ഒരാളായി മാറിയ മന്ദാകിനി പിന്നീട് ടിബറ്റന് യോഗ പരിശീലിപ്പിക്കാന് ആരംഭിച്ചു. സിനിമകളിലും, വെബ് സീരീസുകളിലും അഭിനയിക്കാന് മന്ദാകിനിക്ക് താല്പര്യമുണ്ടെന്നും, അനുയോജ്യമായ തിരക്കഥകള്ക്ക് വേണ്ടി കാത്തിരിക്കുകയാണ് എന്നും മാനേജര് ബാബു ഭായ് ഇ ടൈംസിനോട് അടുത്തിടെയാണ് പറഞ്ഞത്. ഛോട്ടി സര്ദാര്നി എന്ന സീരിയലില് കേന്ദ്രകഥാപാത്രമാകാന് നടിക്ക് ക്ഷണം ലഭിച്ചിരുന്നു എങ്കിലും താരം തിരസ്കരിച്ചു എന്നും മാനേജര് അറിയിച്ചു. മന്ദാകിനിയുടെ സഹോദരന് ഭാനുവിന്റെ നിരന്തരമായ അപേക്ഷയുടെ ഫലമായാണ് താരം തിരിച്ചു വരവിന് തീരുമാനിച്ചത്. കൊല്ക്കത്തയില് ദുര്ഗാ പൂജയ്ക്കായി എത്തിയ താരത്തിനെ ജനങ്ങള് പെട്ടെന്ന് തിരിച്ചറിഞ്ഞതും, ആരാധകര് കാണിച്ച ആവേശവും തിരിച്ചു വരാനുള്ള പ്രചോദനമായി എന്നും ബാബു ഭായ് പറയുകയുണ്ടായി.